safouaneb/arywiki huggingface dataset:
تخبال كوانتي

فالميكانيك الكاونتومية، التخبلال الكوانتي ؤلا التشباك الكوانتي (بالنݣليزية Quantum Entanglement) هو واحد الفينومين فين جوج فرتيتات تحت درية ؤلا ݣروپ ديال الفرتيت تحت دري كايكوّنو واحد السيسطيم مترابط واللي الحالات الكوانتومية ديالو كايكونو مرهونين ب بعضياتهم شحالمّا بغا يكون البعد اللي كايفرّق بيناتهم كبير. فاش الفرتيت كايكون ف هاد الحالة كايتسمّى مخبّل (بالنݣليزية: entangled) حيت الخصايل الفيزيكية المنضورة ديال هاد الفرتيت كايكونو مكوريليين (مرتابطين) مع بعضياتهم واخّا بعاد من بعضياتهم. الطييّوريم د بور Bohr Theorem كايبيّن باللي التخبال كايتسبّب ف فعايل ماشي محليين. فهاد الصدد، لا شدّينا جوج تويشيات تـ1 ؤ تـ2، ؤ خبّلناهم، ما غاديش يكونو مستاقلّين على بعضياتهم واخّا نعياو ما نبعّدو ما بيناتهم. ما حدّهم مخبّلين، خاصنا نفكّرو فيهم كا تويشية وحدة اللي ممكن نرمزو ليها ب {تـ1+تـ2}. هاد الملاحضة جات ف قلب المداكرات الفلسفية على التفسير اللي كايتعطى للميكانيك الكوانتي. حيت فالحقيقة كاتضرب فالصميم ديال الركيزة د المحلية locality principal اللي كان كايدافع عليها البيرت اينشتاين. ولكن بلاما تغلّطها بمرة، حيت التباديل ديال المعلومات ب زربة كبر من الزربة ديال الضو باقا حاجة مستحيلة ؤ السببية باقا محتارمة. التخبال الكوانتي عندو شلا تخديمات ممكنة ف ضومينات بحال لانفورماتيك الكوانتية، الكريپطوݣرافي الكوانتية، الطيليپورطاج الكوانتي، ؤ لورديناطور الكوانتي. التاريخ. اول وحدين دواو على الطبيعة المفشكلة ديال الحالات الكوانتومية المخبّلة كانو هوما اينشتاين، پوضولسكي، ؤ روزن ف واحد المقالة خرجات ف 1935 اللي كانت باغا تبيّن باللي الميكانيك الكوانتومية مازالة ما كاملاش. هاد الخرجة د اينشتاين ضد الميكانيك الكوانتومية تسبّبات ليه ف واحد شد ليا نقطع ليك طويلة مع نيلز بور اللي ممكن نسمّيوها الملاغية د بور ؤ اينشتاين. فالمقالة اللي نشر اينشتاين كان وصف واحد التجريبة عقلية اللي سمّاها هو "فعلة د جن على لبعد" حيت كان ما كايحملش الكوانتوم ولكن اكاديميا دابا كاتتسمّى الپاراضوكس د EPR (اينشتاين، پوضولسكي، روزن). هاد الپاراضوكس غادي يتڤيريفيا ؤ ياكونفيرما من بعد منعند العولاما د الفيزيك التجريبية. التجريبة د الان اسپيكت Alain Aspect بينات بطريقة ما داخلهاش الشك باللي المخالفات د بيل Bell Inequalities ما خدّامينش ؤ بالتالي اكدات الفينومين ديال التخبال الكوانتومي ؤ الفرضية د الماشي-محلية non-locality. مالبداية د السبعينات، شي تجارب ؤخرين كاياكدو هاد الفينومين تدارو من بعد ؤ اللي بقاو غادين ؤ كايزيدو يبّعدو الفرتيت المخبّل على بعضياتو ب بعودية كبيرة: تخبال ماطيماتيكياً. فلميكانيك د لكوانطا، لحالة ديال شي سيسطيم كتمتل ب ڤيكتور formula_1 كاين ف شي فضا ديال هيلبرت formula_2. ؤ ادا كانوا عنا جوج فرتيتات لڤيكتور كيكون ف ضرب طونصوري ديال جوج فضاوات د هيلبرت formula_3. ادا مومكين لڤيكتور يتكتب على شكل ضرب طونصوري formula_4 فين formula_5، كنقولو بلي سيسطيم ف حالة تفراقية. ادا مكانش مومكين سيسطيم كيكون ف حالة مخبلة. متلا formula_6 سيسطيم مخبل (هو واحد من بين لحالات الربعة ديال بيل).
تيفنوت

"type": "FeatureCollection"، "features": [ "type": "Feature"، "properties": {}، "geometry": { "type": "LineString"، "coordinates": [ [ -7. 812504، 31. 146071 ]، [ -7. 889684، 31. 104806 ]، [ -7. 900613، 31. 08225 ]، [ -7. 912824، 31. 050886 ]، [ -7. 929614، 31. 033893 ]، [ -7. 934193، 31. 001206 ]، [ -7. 950983، 30. 963275 ]، [ -7. 967773، 30. 931872 ]، [ -8. 013564، 30. 91224 ]، [ -8. 053204، 30. 838023 ]، [ -7. 931858، 30. 737104 ]، [ -7. 831879، 30. 933072 ]، [ -7. 734375، 30. 906989 ]، [ -7. 730255، 30. 901067 ]، [ -7. 731819، 30. 902551 ]، [ -7. 730292، 30. 932001 ]، [ -7. 72724، 30. 952937 ]، [ -7. 719608، 31. 015065 ]، [ -7. 715792، 31. 034676 ]، [ -7. 717318، 31. 041865 ]، [ -7. 729529، 31. 056896 ]، [ -7. 728003، 31. 065391 ]، [ -7. 753951، 31. 101322 ]، [ -7. 747082، 31. 130058 ]، [ -7. 731819، 31. 135281 ]، [ -7. 771504، 31. 145728 ]، [ -7. 784478، 31. 161395 ]، [ -7. 79211، 31. 156826 ]، [ -7. 822637، 31. 166617 ]، [ -7. 812716، 31. 149645 ] ] تيفنوت (بلامازيغية: ⵜⵉⴼⵏⵓⵜ) هي واحد لمنطقة جات ف السلسلة د ادرار ن درن (اللي كتسمى دابا لاطلس لكبير). جات هاد لمنطقة على واد تيفنوت (بالشلحة اسيف تيفنوت) لي كاين شرق توبقال، اقليم تارودانت جهة سوس ماسة، جنوب غرب المغرب. تيفنوت كتعني بشلحة هي زوينة بزاف و منطقة تيفنوت كي سكنوها قبيلة ايت تيفنوت امازيغية. تيفنوت كتقسم اداريا لتلاتة جماعات (اهل تيفنوت، ايݣيدي، توبقال). السياحة. تيفنوت كتعتابر من احسن وجهات سياحية حيت تما فين كاينة ضاية افني لي سميتها حقيقية "بحيرة تيفنوت" و كاينة تا جبل توبقال، وانكريم، ن’تارورت، و اسيف تيفنوت ومنطقة تيفنوت كاينة ف لمنتزه لوطني د توبقال. جنوب منتزه توبقال وطني كاين جبل لي سميتو ادرار ندرن و كتعني جبل جبال و كي وصل ارتفاع ديالو ل 4، 001 متر في جنوب شرقي لجبل توبقال في اطلس كبير غربي. دواور تيفنوت. تيفنوت تقسم اداريا لتلاتة جماعات (اهل تيفنوت، اكيدي، توبقال) و هاد جماعات كي سكنوهم قبيلة تيفنوت لي فيها بزاف ديال دواور لي هم : جماعة اكيدي : جماعة اهل تيفنوت : جماعة توبقال :
هانوي

هانوي (بلڤييطنامية: Hà Nội) هي لعاصمة ديال ڤييطنام و تاني اكبر مدينة فيها. جات ف الشمال الشرقي ديال لبلاد، ف الدلطا ديال لواد لحمر. هي مدينة قديمة بزاف و التاريخ ديالها فايت 3000 عام. كانت هي لعاصمة د ڤييطنام من لقرن 11، و حتلوها لفرانساويين و الجاپونيين. من 1954 ل 1975، ف لوقت د لحرب، كانت هي لعاصمة د الشمال الشيوعي د ڤييطنام، و ملّي توحدات لبلاد رجعات هي لعاصمة د لجمهورية لاشتراكية د ڤييطنام كاملة. هانوي من لمدون السياحية لمهمة ف ڤييطنام حيت عندها تاريخ كبير، و بزاف ديال لماتر ديال بزاف د الديانات (لبودية، لمسيحية، الطاوية) و فيها بني مخلّط ما بين لبني التقليدي و لباطيمات لفرانساوية د لقرن 20. طرف من لمدينة لقديمة ديالها داخل مع الترات لعالمي ديال ليونيسكو. هانوي فيها محطّة ديال الطران تيدوزو منها الطرانات د الشمال ولجنوب د ڤييطنام، و حتا طران اللي تيدّي لپيكين. فيها جوج مطارات، واحد دولي جديد (تبنا ف 2015)، و واحد قديم (تحلّ ف 1936)، و كيتخدّم دابا غي لطيارات لخاصّة. لاصل د السمية. ها نوي هي التركيبة د جوح كلمات بلڤييطنامية: "ها" اللي تاتعني واد، و "نوي" اللي لمعنا ديالها لداخل. لمجموع د لكلمات بجوج تيعني لمدينة اللي جات ف وسط لواد، و هادشي حيت جات على دلطا كبيرة ديال لواد لحمر.
المركز الجهوي د لخدامي د التربية ؤ التكوين فاس مكناس

المركز الجهوي د لخدامي د التربية ؤ التكوين فاس مكناس (ب) هو مركز د التكوين ف لخدامي د التربية و التكوين ف جهة فاس مكناس، تابع ل لاكاديمية الجهوية د التربية ؤ التكوين فاس مكناس ف المغريب. كايتخرجو من هاد المركز كل عام اساتذة ؤ استاذات ؤ موظفين ف القطاع ديال التعليم، كايتعينو ف الجهة. المقر ديال هاد المركز كاين ف مدينة فاس، ؤ عندو 4 ديال الفروع ف مدينة مكناس، تازة ؤ صفرو.
حميد لقصري

حميد لقصري (تولد ف 1961 ف لقصر لكبير) هو معلّم ݣناوي مغريبي، تيلعب على لڭنبري و معروف باللي تيخلّط لاغاني د ݣناوا د الشمال و لجنوب د لمغريب. شارك لقصري ف بزاف د لمهرجانات ف لعالم كامل، و غنا ف فرانسا و صبانيا و لميريكان و لينݣليز، و حتا ؤسطراليا (غنا ف ووماد اديلاييد 2019). بلاصتو ف ترات لكناوي. المعلم حميد القصري واحد من اعمدة ل موسيقى ل كناوية، ومن اشهر الفنانين ف ل مغرب وحتى فالساحة العالمية. تزاد فالقصر الكبير سنة 1961، وتعلّم ل موسيقى وهو ما زال صغير، عندو سبعة سنين، على يد المعلمين علوان وعبد الواحد ستيتو. لكن الشغف الحقيقي ديالو بهاد ل فن العريق جا من زوج جدّتو، اللي كان عبد سابق من السودان. عندو موهبة كبيرة كتخليه يجمع ما بين الايقاعات الكناوية ديال الجنوب والشمال المغربي، وهاد الشي خلاه يصاوب بصمة موسيقية خاصة به، بصوتو العميق والمؤثر. المعلم القصري من الركائز ديال مهرجان كناوة وموسيقى العالم فالصويرة، وشارك فيه سنوات كثيرة من اللحظات ل باينين فالمسار ديالو كانت سنة 2004 ملي شارك مع الاسطورة جو زاوينول، واللي كانت لحظة مميزة فتاريخ المهرجان. وزاد قدّم عروض واعرة مع فنانين كبار بحال كريم زياد، وهمايون خان، وشاهين شهيدا فـ2011. وفـ2018، افتتح المهرجان بتمازج موسيقي زوين بزاف مع فرقة “سناركي بوبي” من بروكلين. زائد ل فن، المعلم القصري هو نائب رئيس جمعية “يرما كناوة”، اللي كتهدف للحفاظ على التراث الكناوي ونقلو للاجيال الجاية. وما زال لحدّ اليوم كيبهر الجمهور فكل انحاء العالم بعزفو المتقن وحضورو القوي.
ضوضان

الضوضان (جاية من الفرانساوية: Dos-d'Âne) هو واحد التويشية كاتكون مبنية ؤلا محطوطة فوق من الشانطي ؤ اللي الهدف منها هو تنقص من الزربة ديال الطوموبيلات ؤ المراكب اللي غاديين بالزربة. الركيزة الفيزيكية. الضوضان كايدير خدمتو ف نقيص الزربة د الطوموبيلات ؤ المراكب على طريق انه كايحوّل طرف من ديك الزربة ؤلا المومانتوم الافقي ل زربة ؤلا مومانتوم عمودي. هاد التحويل من زربة افقية ل زربة عمودية كايخلّي الطوموبيلة تنقّز واحد التنقيزة على غفلة اللي ما كاتعجبش مول الطوموبيل ؤ بالتالي كاتخدم كا رادع نفسي ليه باش ما يزربش بزاف فالموستقبال.
حسن حكمون

حسن حكمون (تولد ف 16 شتنبر 1963 ف مراكش) هو معلّم ݣناوي مغريبي، تيلعب على لڭنبري. حكمون من الناس اللي عرّفو لفن د ݣناوا ف لعالم، حيت كان عايش كتر من 30 عام ف لميريكان، و دار بزاف لمهرجانات و لانشطة تمّا. هو مجوّج بفنانة جاپونية، شيكاڭو ايواهوري، و هادشي خلاه يتعرف هو و تاڭناويت تا تمّا. حياتو. تولد حسن حكمون ف مراكش، و كانت مو مقدمة ڭناوية، و هي اللّي خلاه يعرف هاد لفن من صغرو، و يشوف الليالي و الجدبة ف دارهم، و يبغي يتعلّم عليهم كتر. ف 1987، مشا لواحد لمهرجان ف نيو يورك، و من بعد بقا تمّا و دار مجموعة ديالو (سمّاها زاهار) و كان تيخلّط فيها تاڭناويت مع الروك.
محمية تاهدارت

محمية تهدارت هي محمية طبيعية رطبة ساحلية كاينة على واد تاهدارت ف عمالة طنجة اصيلة. تاسسات المحمية عام 1980، و تصنفات بلاصة عندها اهمية بيولوجية و بيئية عام 1996، ؤ من بعد بلاصة رطبة محمية ب تفاقية رامسار الدولية الخاصة بالمناطق الرطبة عام 2005. كاتوفر المحمية بلاصة للتعشيش لطير الحبارى بو لحية لي مهدد ب الانقراض. محمية تاهدارت جات 20 كيلومتر جنوب مدينة طنجة المغربية، و جات شمال مدينة اصيلا، و كاتوصل مساحة المحمية 14000 هكتار من پلاج سيد قاسم حدا مطار بن بطوطة تال حدود واد غريفة. الحماية كاتشمل بعض المجموعات السكنية بحال الحدود الغربية و الحجر النحل.
جامع الأميرة لالة لطيفة

جامع الاميرة لالة لطيفة ولا جامع لالة لطيفة هو جامع كاين فمدينة سلا، فمقاطعة بطانة، فحي السلام، هاد الجامع دشنو ؤ صلى فيه الملك محمد السادس فرمضان ديال عام 2018. تبنى هاد الجامع بهندسة تادمج بين الاصالة والمعاصرة من عند المهندس ادريس العلمي بميزانية 11 مليون درهم مغريبي. الارض لي تبنى فيها هاد الجامع تبرعات بيها جمعية سميتها جمعية النخيل، المساحة ديالها 1640 متر مربع. هاد الجماع عندو 4 ديال الواجهات، و باركينڭ و محلات تجارية، و كاين وسط من حي سكني، و تايهز اكثر من 1800 م صلي ؤ مصلية. الوصف. المساحة ديال هاد الجامعة هي 1200 متر مربع و فيه طبقة وحدة. الطابق السفلاني ديال الجماع فيه قاعة دالصلاة المساحة ديالها 700 متر مربع، و يقدر يصلي فيها اكثر من الف بنادم، اما لبلاصة الخاصة بلعيالت المساحة ديالها 160 متر مربع، بالاضافة لبلاصة للصلاة فالهواء الطلق مساحتها 300 متر مربع. هاد الجامع فيه مرافق خرة بحال بيت لوضو وبيت لخزين و الكتاب دالقران، ومحلات تجارية ؤ باركينغ، ؤ 2 دالسكنات للامام والمؤذن، ؤ كايتوفر على تجهيزات ؤ تقنيات عصرية.
إثران

اثران (بالريفية: ⵉⵝⵔⴰⵏ) هي واحد لمجموعة موسيقية مغربية تاتغني بلامازيغية، تاسسات ف 1984 ف الناظور، من 6 د الصحاب. لقايد د لمجموعة، و واحد من لمؤسسين اللّوالا ديالها هو ميمون الرحموني، اللي ساكن دابا ف بلجيكا. خرّجات اثران كتر من 20 سيدي و كاسيطة من نهار بدات، و الستيل ديالها كيجمع ما بين لاغاني التقليدية د الريف، و لݣيطار ديال الضو و السنتير. التفسير د السًمية. اثران تاتعني بالريفية (و تا باللهجات لامازيغية لخرة) "النجوم". لاعضاء د اثران. تاسسات اثران من 6 د الصحاب من الناظور، اللي هوما: لاغاني ديالهم. اثران خرجات اول البوم ديالها ف 1986، و عندها بزاف د لاغاني لمعروفة بحال:
جامع السلام

جامع السلام هو واحد من اكبر الجوامع ف مدينة سلا، كاين فحي السلام مقاطعة بطانة، نهار الجمعة 31 ماي 2019 الملك د المغريب محمد السادس صلى الجموعة فهاد الجامع، و كان موضوع خطبة الجموعة هو الاحكام الدينية لي كاتنظم شهر رمضان و عيد الفطر.
ضايع

حمزة الملّوكي، لمعروف بسميت ضّايع (ب حروف لاتينية Daye3، تولد عام 1996 ف لحسيمة) هو راپور مغريبي، تيغنّي بالريفية. بدا ضّايع رّاپ ف 2010، ملّي كان تيغنّي ف "پاركي تشيتا"، اللي هي واحد الجردة معروفة ف لحسيمة. لاصل د السمية. لملّوكي ختار السمية ديال ضّايع حيت كان هو و صحابو ف صغرهم كيسمّيو اي واحد "ضّايع"، و ملّي دخل للرّاپ، بانتلو سمية مزيانة و غادا مع لمواضيع اللي كان تيغنّي عليهم. لاغاني ديالو. غنا ضّايع على بزاف د لمواضيع، بزاف منها على السياسة ولمشاكيل د الشباب، بحال الظلم و لهجرة و لحراك د الريف. براف من لاغاني ديالو شافوها لملاين ف يوتوب. من لاغاني لمعروفة ديالو كاين:
جامع السودان

جامع السودان، هو واحد من اكبر ؤ اقدم الجوامع فمدينة سلا، كاين فحي الروسطال مقاطعة تابريكت فسلا، كايتلاقى فيه شارع القدس معا شارع الصحرا. هاد الجامع تدشن عام 1967م على يد وزير عموم الاوقاف والشؤون الاسلامية المرحوم احمد بركاش، ؤ كانت سميتو مسجد الحسن التاني، تا لعام 1969 عاد تبلات ليه السمية لجامع السودان، باش بخلدوا الذكرى ديال اول مؤتمر د القمة الاسلامية تدار فالرباط ف نفس العام. الهندسة ديال الجامع كتجمع بين العمارة المغربية ؤ الاندلسية.
المركب الديني الثقافي الإداري سلا

المركب الديني الثقافي الاداري سلا، هو مؤسسة دينية حكومية تابعة لوزارة الاوقاف والشؤون الاسلامية كاينة فمدينة سلا، فمقاطعة تابريكت، فشارع بن الهيتم، قدام جامع السلام. الوصف. هاد المركب عطا نطلاقة لبني ديالو الملك محمد السادس عام 2013، بميزانية 56 مليون درهم مغريبي، على اساس يبدا الخدمة فمدة 24 شهر. هاد المركب تشيد على مساحة 8700 متر مربع، 6750 منها مغطية، تايتكون من جوج ديال الاجنحة، واحد مخصص للمقرات ديال الم لمجلس العلمي المحلي، ؤ المندوبية الاقليمية للشؤون الاسلامية ؤ نظارة الاوقاف، اما الجناح التاني، هو جناح تقافي فيه قاعة دالمحاضرات فيها 300 كرسي، ؤ مكتبة ؤ قاعة دالمطالعة ؤ قاعة شرفية ؤ قاعة دالمعلوميات. الاهداف. الهدف من تاسيس هاد المركب هو الاعطاء د لاشعاع الديني والثقافي، ؤ توفير بلاصة مزيانة لعلماء الدين في يخدمو على ترسيخ مبادئ الدين والوطنية والمصلحة العامة، ؤ تنظيم التظاهرات الدينية. تقال عليه. "المركب الثقافي والاداري ديال وزارة الاوقاف والشؤون الاسلامية ف سلا هو مركب متكامل دالقرب غادي يغني الحياة التقافية والروحية ف المدينة" احمد التوفيق، وزيرة الاوقاف والشؤون الاسلامية
لوي ربعطاش

لوي ربعطاش (لوي ديوضوني؛ مزيود ف 5 شتنبر 1638، توفى ف 1 شتنبر 1715) لمعروف تا ب سميت لوي لكبير (ب لفرانساوية "Louis le Grand") ؤلا لماليك الشمش (ب لفرانساوية "Le roi soleil")، كان ماليك د فرانسا من عام 1643 حتال فاش مات ف عام 1715. لمدة د لحوكم ديالو لي محسوبة بشكل دقيق (72 عام و 110 نهار) هيّ اطول مدة مستامرة و موتّقة دوّزها حاكم على راس دولة ف لعالم. وخا لحوكم ديالو كيرشم ل لاستبداد ف ؤروپا، لوي 14 ضوّر راسو ب شخصيات سياسية و عسكارية و تقافية معروفة بزاف، مثل بوسويي، كولبير، دو لوڤوا، لوبران، لونوطر، لولي، مازاران، موليير، راسين، تورين، كونضي لكبير، و ڤوبان، و لعهد ديالو عرف ستيقرار كبير ف فرانسا، و جعلها تولّي قوة سياسية كبيرة ف ؤروپا و ف لعالم. من لعبارات لمشهورين لي منسوبين ل لوي ربعطاش: "الدولة هي انا" (ب لفرانساوية "L'État، c'est moi"). بزاف د التوارخيا كيشكو واش لوي ربعطاش ڭال هاد لعبارة بصح، سيرتو حيت ماكاينة ف تا سجلات من لعهد ديالو، و كاتّناقض معا مقولة موتّقة لي ڭالها على فراش لموت "انا غانمشي، ولاكين الدولة غادي تبقى" ("Je m'en vais، mais l'État demeurera toujours"). طفولتو. تّولد لوي 14 ف قصر سان جيرمان ؤن لاي لي جا 19 كيلوميطر ف لغرب ديال پاري. بّاه هوّ لماليك لوي تلطاش و مّو لماليكة ان د لوطريش. مّو كانت فقدات لحمل ديالها 4 د لمرات قبل منو، و داكشي علاش فاش تّولد تسمى "Dieudonné"، يعني "لمعطي من عند الله". لوي كان كيبغي مّو بزاف، و كان كيعبر على لحب ديالو ليها بشكل ماشي طبيعي بالنسبة ل لعصر ديالو. بجوج كانو كيبغيو لماكلة و لمسرح، و كانت لماليكة كاتدوّز اغلب وقتها معا ولدها لي خدا بزاف د لاهتمامات ديالو منها. ملي مات لوي تلطاش ف 14 ماي 1643، لوي ربعطاش ولّا ماليك على عمر د 4 سنين، و مّو ان كانت هيّ لوصية عليه.
ليستة د الزلازل د 2023

هادي ليستة د الزلازل لي طراو ف 2023، لي كانت لقوة ديالهوم 6 درجات ؤلا كتر على سلوم ريشتر، و تسببو ف خسائر ف لارواح. لعبار د لقوة معتامد على معلومات من لمؤسسة لميريكانية د لابحات الجيولوجية.
ليستة د الزلازل ف لمغريب

هادي ليستة د الزلازل لي كانت لبؤرة ديالها ف لمغريب ؤلا كان عندها تاتير ب خسائر ف الروح ؤلا لمباني ف لمغريب.
دراݣون بول (مانݣا)

دراݣون بول سيرية د لمانڭا جاپونية الّفها و رسمها اكيرا طورياما. السيرية بانت ف مجلة ويكلي شونن دجامپ لي تابعة ل شركة شوويشا و تنشرات كلا سيمانة مابين 1984 و 1995. حاليا دراݣون بول كتعتابر من بين اكتر سيريات نجاحا فتاريخ. 42 كتيب ديال لمانݣا تباعو كتر من 260 مليون مرة فلعالم، و لانيم داز فكتر من 80 دولة. ملخص د لقصة. لقصة ديال دراݣون بول كتبّع لموغامرات ديال صون ݣوكو من بعد ما تلاقا بولما. بجوج غايمشيو يفيتشو على لكواري د تنين لي ادا جماعتيهوم ب سبعة كيدهار واحد تنين خضار (شينرون) كيقدار يحقق لي تمنيتي. فطريق ديالو ݣوكو ايتدرب عند كامي سنّين، و ايتلاقا صاحبو كريلين لي ايبدا يوجّد معاه ماش يشاركو فلمسابقة لعالمية ديال فنون دّبيزا (طينكايشي بوضوكاي).
دقيقة د السكات

الدقيقة ؤلا اللحضة د السكات هي واحد لعادة متبّعة ف بزاف د لبلدان، سيرتو ف لغرب، لي كاترشم ل لاحترام ؤلا لحداد على شي واحد ؤلا وحدين ماتو. ف هاد لمدة لحاضرين كيكونو ساكتين ؤ يقدرو يصلّيو ف خاطرهوم ؤلا يديرو لميديطاسيو. ف لعادة كيكونو الناس واقفين ؤ كيحنيو راسهوم و كيحيّدو الطربوش يلا كانو لابسينو. هاد لعادة تقدر تّمارس بشكل رسمي ف شي عيد وطني، بحال عيد التفكار "Rememberance Day" لي كيخلّد لمسالية ديال لحرب لعالمية اللولة، ؤ شي مرات ف السپور قبل لبدية ديال لماتشات. دقيقة ؤلا 60 تانية هيّ لمدة الشايعة كتر ل هاد لعادة، ولاكين لمونضمين ديال شي حادات يقدرو يختارو اي مدة كاتناسبهوم، متلاً دقيقة ل كلا واحد توفى. لاصل. لمرة اللولة لي تدارت فيها لحضة د السكات على لميّت بشكل رسمي كانت ف 13 فبراير 1912 ف لبرطقيز، ملّي لبرلمان لبرطقيزي دار 10 د الدقايق د السكات على لوفاة ديال لبارون خوصي ماريا دا سيلڤا پارانيوص جونيور، لي كان وزير الشؤون لبرانية د لبريزيل. هاد اللحضة تقيّدات بشكل رسمي ف السجلات ديال لبرلمان. ف نفس لعام، بزاف د الناس ف لميريكان دارو لحضة د السكات على الضحايا ديال تيطانيك و ديال لباطو يو اس اس ميين. لكاتب و السياسي الجنوب افريقي دجيمس پيرسي فريتزپاطريك و الصحافي لؤسطرالي ادوارد جورج هاني، ف وقت متقارب، بجوج كانو اول وحدين قتارحو باش اللحضة د السكات تكون جزء من لمحافل الرسمية.
مضمة

المضمّة جزء من اللباس التراثي المغربي، وهو الحزام لي كايتلبس فالكرش و كايبين شكل اللباس و كايزيد من زينو، و المضمة ميزة كاينفرد بها هاد اللبس المغربي سوا كان قفطان ولا تكشيطة، و بلا بيها ماتكملش الاناقة ديالهم. وغالباً كاتكون مصنوعة من الحرير ولا من شي معدن غالي بحال الذهب و الفضة ولّا النحاس، كيما كايتم تزيينها بعض المرات بالاحجار الكريمة بحال الياقوت و الزمرد و اللؤلؤ. و تجبدات المضمة المغربية فشي كتوب ديال التاريخ حيث كانت من الكادوات لي سيفطهم السلطان المغربي ابو الحسن المريني سنة 738 هجرية لملك مصر و الشام. و كان الجيش المريني فعهد السلطان يوسف لباس خاص كايلبسو السلطان وجميع افراد الجيش، وكانو كايديرو المضمات ديال فضة ولا الذهب خاصة ف فترات الحرب. التاريخ د المضمة. كاتميز المضمة بجذورها العميقة فالتاريخ المغربي. و تخدّمات المضمة هادي قرون، حيث كانت جزء ضروري من اللبس التقليدي د المغرب. و كانت المضمة شحال هادي كاتعكس حالة الشخص والمكانة الاجتماعية ديالو، وكانو كايختارو التصميم ديالها بعناية كبيرة. الديكورات د المضمة. تنزعات الديكورات ديال المضمة المغربية بشكل كبير. و تقدر تكون مصوبة من بزاف د المواد بحال الحرير، الصوف، و المعادن الغالية بحال الذهب والنقرة. كاتزوق المضمة بالطرز الرقيق، والخيوط الملونة، و بعض المرات بالاحجار الكريمة، حيث كايبين فيها الصنايعية المغاربة تامعلميت ديالهم من خلال تشكيل الزهور والاشكال الهندسية والنقوش التقليدية.
زلزال د ميدلت 2019

ف 17 نونبر 2019 معا 9:39 ب توقيت لمغريب، واحد الزلزال ب درجة 5، 2 على سلوم ريشتر ضرب ميدلت و النواحي ديالها. الزلزال ماترتّبوش عليه خسائر ف لارواح و تبعوه هزّات ارتدادية، منهوم وحدة لي كانت لقوة ديالها 4، 3. الناس حسّو ب هاد الزلزال ف بلايص خرين بحال فاس، الراشيدية، و ازرو. لغرق ديال الزلزال كان واصل ل 2، 1 كيلوميطر على حساب التقارير اللولة، و 10 كيلوميطر ف لمراجعات لي تدارو من بعد. و لمركز ديالو كان على بعد 44 تال 46 كيلوميطر من مدينة ميدلت. عدد ديال الديور و لحيوط تشققو ف لمدينة و الدواور لي ف النواحي ديالها، و الناس خرجو من ديورهوم حيت خافو لايطيحو عليهوم. بعض التقارير ڭالت بلي كاينين ديور لي طاحو، الشي لي نفاوه مسؤولين محليين.
باصهانتر

يوناص اريك التبيرڭ (]، مزيود ف 22 دجنبر 1984) لمعروف فنياً ب باصهانتر ("Basshunter") موغني سويدي، مونتيج د التسجيلات، كاتب د لاغاني و دي دجي. كيما اللقب ديالو كيشير، باصهانتر معروف ب يورودانس، الطرانس و لمزيكة د لپوپ لاليكطرونية لي كاتعتامد على لباص بزاف. تّولد و كبر ف هالمستاد، و ف 2006 تحول ل مدينة مالمو. فاش كان مراهق كان كيغني ف جوقة كاتسيّرها مّو. بدا كينتج لمزيكة ديالو فاش كان عندو 17 عام، و ف لبدية د لكاريير ديالو كان كيدير لعروض ديالو قدام جمهور محلي. ف 2006، صدّر لاغنية بوتن انا "Boten Anna" فابور ف انتيرنيت، و شهورا من بعد سنى كونطرا معا جوج شركات د لانتاج هوما اكستينسيڤ ميوزيك، و وارنر ميوزيك السويد. لاغنية ديالو "دابا مشيتي" "Now You're Gone" كاتخدّم لكلمات ديال اغنية ب نفس السمية ديال بازهادز Bazzheadz، ب اللحن ديال بوتن انا. ف 2009، كان باع كتر من 3 د لمليون د التسجيلات. باصانتر سجل 5 د لالبومات د الستوديو هوما: زيادة على لمزيكة ديالو، كتب اغاني ل موغنين خرين بحال ال كاپون El Capon، مانج مييكرز Mange Makers، و لانا سكولارو Lana Scolaro. و شارك ف عدد د لبرامج د التلفازة ف النڭليز و ف السويد. ربح عدد د الجوايز بحال:
خالد آل سيف

خالد ال سيف (تزاد ف 1953 ؤ مات ف 18 فبراير 2024) هو والد الاميرة رجوة ال سيف مرات ولي العهد الاردني الحُسين بن عبد الله الثاني، ولد ملك الاردن عبد الله الثاني بن الحسين. هو رئيس مجموعة ال سيف لي كاتخدم ف مجالات الصحة والرعاية و لبني.
ديڤيد هيربيرت

ديڤيد اليكساندر ريجينالد هيربيرت (مزيود ف 3 اكتوبر 1908، توفى ف 3 ابريل 1995 ف طانجا) كان كاتب بريطاني و شخصية مشهورة ف لمجتمع النڭليزي د طانجا. حياتو. ديڤيد هيربيرت كان لولد التاني ديال ريجينالد هيربيرت، ايرل 15 د پيمبروك، لي منحادر من فاميلة اريسطوقراطية روسية كانت جات ل لندن ف لقرن 18. دوّز لبدية د حياتو ف ارلاندا، و على عمر د 4 سنين نتاقل معا فاميلتو ل ويلطون ف النڭليز. ف 1933، زار طانجا لمرة اللولة. كان شارك ف لحرب لعالمية الجاوجة ب ڭراض ديال ليوتنان. مورا لحرب ستاقر ف طانجا و عاش فيها 50 عام، و كان محبوب عند الجالية لؤروپية ف طانجا، حيت كان جتيماعي بزاف، عندو شخصية جدّابة، دوق رفيع، و كان ديما منضّم حفلات. لكاتب النڭليزي ايان فليمينڭ كان كيلقّبو ب "لماليكة د طانجا". توفى ف 1995 ب فشلان د لكلوة، و تّدفن ف لمقبارة د سانت اندرو، حدا لكنيسة د سانت اندرو. فوق الشاهد د لقبر ديالو تنقشات لعبارة "He loved Morocco" (كان كيبغي لمغريب).
ماوي

ماوي هيّ تاني اكبر ڭزيرة ف ولاية هاواي لميريكانية و نمرة 17 ف لڭزاير لي تابعين ل لميريكان، ب تيساع واصل ل 1882 كلم². عدد السكان فيها ف 2020 كان 168. 307 واحد، شي لي كيجعلها تالت اكتر ڭزيرة مسكونة ف هاواي. كاهولوي هيّ اكبر جماعة ف ماوي ب 28. 219 د السكان، و كاتّعتابر لمركز التجاري و لفينونصي د لڭزيرة. لاصل د السمية. لمعتقدات لاصلية ديال هاواي كاتڭول بلي ڭزيرة ماوي تسمات على ولد لمستكشف هاواي الوا لي كان اول واحد وصل ل ڭزاير هاواي، و السمية د ولدو براسها جات من سمية ديال نص رب ف لاساطير د هاواي.
حرايق د هاواي 2023

ف لبدية د غشت 2023، شعلو مجموعة د لعوافي د لغابات ف ڭزاير هاواي، سيرتو ڭزيرة ماوي، لي سمّاوهوم الجهات الرسمية ف لميريكان لعاصفة د لعافية د هاواي "Hawai Firestorm". لعوافي لي نتاشرو بسباب الريح، قتلو 97 واحد، زيادة على 31 د لمفقودين ف لاهاينا، ف الشمال لغربي د ماوي. كيتّعتاقد بلي لانتشار د لحرايق سبابو ضروف ناشفة و عاصفية لي نتجات على منطقة د الضغط لعالي ف شمال هاواي، و اعصار ضورا ف الجنوب. ف 8 غشت بداو السلطات الرسمية كيتحركو بعدما تعلنات حالة د الطوارئ. ف 9 غشت، تعلنات حالة د الطوارئ ف لولاية د هاواي كاملة و ف 10 غشت، الرئيس د ميريكان دجو بايدن صدّر اعلان د حالة د الطوارئ على النيڤو لفيديرالي. غير ف لعوافي د لاهاينا بوحدهوم، تقدّرو عدد لمباني لي تدمّرو بسبابهوم ب 2200 مبنى، اغلبهوم ديال السكنى، و من بينهوم تا مباني تاريخية. ف شتنبر 2023، لوزارة د التجارة لميريكانية خرّجات تقرير لي حسب لخسائر د لحرايق د هاواي ف جوايه 5، 5 مليار دولار.
تنقالفلحين

تنقالفلحين (ب لونݣلي teleportation) هي نتقال ديال مادة من موطاع A ن موطاع B بلا مدّوز من لفضا لي كاين بيناتم. لكونسيپت ديال تنقالفلحين كيبان بزاف فلقصاص د لخيال لعلمي هو و سفار فزمان. حاليا مكاين حتى فينومين ف لفيزيك كيسمح ب تنقالفلحين.
توفيق مصباح

توفيق مصباح (توفى ف 8 يناير 2023 ف الدارلبيضا) صحافي و كاتب سيناريو و قيصاص قصيرة مغريبي. كان سيكريتير د التحرير ف جورنال سيماني الوطن الان، و ف سيت انفاس پريس. توفيق مصباح كان واخد ليصونس من كلية لاداب ف بنمسيك، و كان معروف ب لاسلوب الساخر ديالو.
بوبكر

بوبكر الصديق (مزيود ف 573، مات ف 23 غشت 634) هو اول خليفة ف لاسلام مور الرسول محمد.
سيدي بوسحاقي

سيدي بوسحاقي (1394 - 1453) فقيه و مفسر د لقران لي عاش ف مملكة تلمسان (دابا ف الجزاير).
منجي باوندي

منجي ڭابرييل باوندي (مزيود ف 15 مارس 1961) عالم د الشيمي فرانساوي ميريكاني من اصل تونسي و عندو الجنسية ديال لبلدان ب تلاتة. هوّ دابا استاد جامعي ف معهد ماساتشوسيتس د الطيكنولوجيا. باوندي معروف ب لخدمة لمتقدمة ديالو ف انتاج النقاطي لكوانطية. ف 2023 دّا جايزة نوبل د الشيمي. حياتو. منجي باوندي تزاد ف پاري، فرانسا، و بّاه هوّ لماطيماتيسيان التونسي محمد صلاح باوندي. بعدما دوّز مدة من حياتو ف فرانسا و تونس، هاجر معا فاميلتو ل لميريكان ملي كان باقي صغير، و عاشو ف مدينة لافاييت ف ولاية انديانا. بّاه كان ؤستاد د لماط ف جامعة پوردو. منجي باوندي كيتّعتابر من اهم لباحتين ف مجال النقاطي لكوانطية، و من اكتر لعولاما د الشيمي لي تسيتاو وراق لبحت ديالهوم مابين عوام 2000 و 2010. خدا ديپلوم ف 1982 من جامعة هارڤارد، و دوكتورا ف الشيمي ف 1988 من جامعة شيكاڭو تحت اشراف ديال طاكيشي ؤكا. باوندي دار لابحات ديالو د مور الدوكتورا ف اللابوات د بيل. ف 1990 نضمّ ل معهد ماساشوشيتس، و ف 1996 خدا منصب د ؤستاد.